CELEX: 32020D0050
Language: mt
Date: 2020-01-21 00:00:00
Title: Deċiżjoni ta’ Implimentazzjoni tal-Kummissjoni (UE) 2020/50 tal-21 ta’ Jannar 2020 li temenda d-Deċiżjoni ta’ Implimentazzjoni tal-Kummissjoni (UE) 2019/919 dwar l-istandards armonizzati għall-inġenji li jintużaw għar-rikreazzjoni u għall-inġenji tal-ilma personali abbozzati b’appoġġ għad-Direttiva 2013/53/UE tal-Parlament Ewropew u tal-Kunsill, fir-rigward tal-identifikazzjoni ta’ inġenji żgħar, is-sistema ta’ kodifikazzjoni, il-kostruzzjoni tal-buq u d-dimensjonamenti għall-inġenji b’buq wieħed

22.1.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 17/3
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/50
         tal-21 ta’ Jannar 2020
         li temenda d-Deċiżjoni ta’ Implimentazzjoni tal-Kummissjoni (UE) 2019/919 dwar l-istandards armonizzati għall-inġenji li jintużaw għar-rikreazzjoni u għall-inġenji tal-ilma personali abbozzati b’appoġġ għad-Direttiva 2013/53/UE tal-Parlament Ewropew u tal-Kunsill, fir-rigward tal-identifikazzjoni ta’ inġenji żgħar, is-sistema ta’ kodifikazzjoni, il-kostruzzjoni tal-buq u d-dimensjonamenti għall-inġenji b’buq wieħed
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill, u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (1), u b’mod partikolari l-Artikolu 10(6) tiegħu,
         Billi:
         
                     (1)
                  
                  
                     Skont l-Artikolu 14 tad-Direttiva 2013/53/UE tal-Parlament Ewropew u tal-Kunsill (2), il-prodotti li jkunu konformi ma’ standards armonizzati jew partijiet minnhom, li r-referenzi tagħhom ikunu ġew ippubblikati f’Il-Ġurnal Uffiċjali tal-Unjoni Ewropea, huma preżunti konformi mar-rekwiżiti koperti minn dawk l-istandards jew partijiet minnhom, stabbiliti fl-Artikolu 4(1) tad-Direttiva 2013/53/UE u fl-Anness I ta’ dik id-Direttiva.
                  
               
                     (2)
                  
                  
                     Permezz tad-Deċiżjoni ta’ Implimentazzjoni tal-Kummissjoni C(2015) 8736 (3), il-Kummissjoni talbet lis-CEN/Cenelec għall-abbozzar, għar-reviżjoni u għat-tlestija tax-xogħol fuq l-istandards armonizzati b’appoġġ għad-Direttiva 2013/53/UE li tindirizza rekwiżiti essenzjali aktar stretti stabbiliti fl-Artikolu 4(1) tad-Direttiva 2013/53/UE u fl-Anness I ta’ dik id-Direttiva meta mqabbla mad-Direttiva 94/25/KE tal-Parlament Ewropew u tal-Kunsill (4) li ġiet imħassra.
                  
               
                     (3)
                  
                  
                     B’mod speċifiku, is-CEN/Cenelec intalbu li jadottaw standard ġdid għall-identifikazzjoni tal-inġenji tal-ilma li r-rekwiżiti essenzjali għalihom huma stipulati fil-punt 2.1 tal-Parti A tal-Anness I tad-Direttiva 2013/53/UE. Is-CEN/Cenelec intalbu wkoll li jqisu kif xieraq l-elementi li huma s-suġġett ta’ atti ta’ implimentazzjoni adottata abbażi tal-Artikolu 49 tad-Direttiva 2013/53/UE, sabiex jiġi evitat trikkib fir-rekwiżiti.
                  
               
                     (4)
                  
                  
                     Abbażi tat-talba stabbilita fid-Deċiżjoni ta’ Implimentazzjoni C(2015) 8736, is-CEN/Cenelec abbozzaw l-istandard EN ISO 10087:2019 Small craft - Craft identification - Coding system.
                  
               
                     (5)
                  
                  
                     Il-Kummissjoni, flimkien mas-CEN, ivvalutat jekk l-istandard EN ISO 10087:2019 abbozzat mis-CEN huwiex konformi mat-talba stabbilita fid-Deċiżjoni ta’ Implimentazzjoni C(2015) 8736, u jekk huwiex konsistenti mal-atti ta’ implimentazzjoni adottati abbażi tal-Artikolu 49 tad-Direttiva 2013/53/UE.
                  
               
                     (6)
                  
                  
                     Ir-Regolament ta’ Implimentazzjoni tal-Kummissjoni (UE) 2017/1 (5), adottat abbażi tal-Artikolu 49(1)(c) tad-Direttiva 2013/53/UE, jistipula regoli dwar l-identifikazzjoni tal-inġenji tal-ilma, b’mod partikulari r-regoli minimi rigward il-proċedura għall-assenjar u l-amministrazzjoni tal-kodiċi uniku tal-manifattur.
                  
               
                     (7)
                  
                  
                     L-istandard EN ISO 10087:2019 jistipula d-dettalji dwar in-numru ta’ identifikazzjoni ta’ inġenju tal-ilma, fir-rigward tad-daqs u l-permanenza tal-immarkar, il-lokalizzazzjoni, id-duplikazzjoni tan-numru ta’ identifikazzjoni, il-ħin tal-immarkar u l-format ta’ wiri. Dak l-istandard jikkomplementa l-kompożizzjoni tan-numru ta’ identifikazzjoni ta’ inġenju tal-ilma, kif stipulat fl-Artikolu 3 tar-Regolament ta’ Implimentazzjoni (UE) 2017/1.
                  
               
                     (8)
                  
                  
                     Permezz tad-Deċiżjoni ta’ Implimentazzjoni C(2015) 8736, is-CEN/Cenelec intalbu wkoll jirrevedu standards li r-referenzi tagħhom ġew ippubblikati f’Il-Ġurnal Uffiċjali tal-Unjoni Ewropea C 87 tat-13 ta’ Marzu 2015.
                  
               
                     (9)
                  
                  
                     Abbażi tat-talba stabbilita fid-Deċiżjoni ta’ Implimentazzjoni C(2015) 8736, is-CEN/Cenelec abbozzaw l-istandard EN ISO 12215-5:2019 Small craft – Hull construction and scantlings, il-parti 5.
                  
               
                     (10)
                  
                  
                     Il-Kummissjoni, flimkien mas-CEN/Cenelec, ivvalutat jekk l-istandard EN ISO 12215-5:2019 abbozzat mis-CEN jikkonformax mat-talba stabbilita fid-Deċiżjoni ta’ Implimentazzjoni C(2015) 8736.
                  
               
                     (11)
                  
                  
                     L-istandard EN ISO 12215-5:2019 jindirizza r-rekwiżiti essenzjali stipulati fil-punt 3.1 tal-Parti A tal-Anness I tad-Direttiva 2013/53/UE, u jistipula d-dettalji dwar il-pressjonijiet tad-disinn għall-inġenji b’buq wieħed, l-istress tad-disinn u d-determinazzjoni tad-dimensjonamenti.
                  
               
                     (12)
                  
                  
                     L-istandards EN ISO 10087:2019 u EN ISO 12215-5:2019 jissodisfaw ir-rekwiżiti li jimmiraw li jkopru, u li huma stipulati fl-Artikolu 4(1) tad-Direttiva 2013/53/UE, kif ukoll fil-punti 2.1 u 3.1 tal-Parti A tal-Anness I ta’ dik id-Direttiva. Għaldaqstant, jixraq li jiġu ppubblikati r-referenzi għal dawk l-istandards f’Il-Ġurnal Uffiċjali tal-Unjoni Ewropea.
                  
               
                     (13)
                  
                  
                     L-istandard EN ISO 12215-5:2019 se jissostitwixxi l-istandard EN 12215-5:2018. Għaldaqstant, jeħtieġ li r-referenza tal-istandard EN ISO 12215-5:2018 tiġi rtirata minn Il-Ġurnal Uffiċjali tal-Unjoni Ewropea.
                  
               
                     (14)
                  
                  
                     Biex il-manifatturi jingħataw biżżejjed żmien biex iħejju għall-applikazzjoni tal-istandard EN ISO 12215-5:2019, jeħtieġ li sat-30 ta’ Ġunju 2021 jiġi pospost l-irtirar tar-referenza tal-istandard sostitwit.
                  
               
                     (15)
                  
                  
                     Ir-referenzi tal-istandards armonizzati abbozzati b’appoġġ għad-Direttiva 2013/53/UE huma ppubblikati fid-Deċiżjoni ta’ Implimentazzjoni tal-Kummissjoni (UE) 2019/919 (6). Sabiex jiġi żgurat li r-referenzi tal-istandards armonizzati abbozzati b’appoġġ għad-Direttiva 2013/53/UE huma elenkati fl-istess att, ir-referenzi tal-istandards EN ISO 10087:2019 u EN ISO 12215-5:2019 jenħtieġ li jiġu inklużi fl-Anness I ta’ dik id-Deċiżjoni ta’ Implimentazzjoni, u r-referenza għall-istandard EN ISO 12215-5:2018 jenħtieġ li titħassar mill-istess Anness.
                  
               
                     (16)
                  
                  
                     Għaldaqstant, jenħtieġ li d-Deċiżjoni ta’ Implimentazzjoni (UE) 2019/919 tiġi emendata skont dan.
                  
               
                     (17)
                  
                  
                     Il-konformità ma’ standard armonizzat tikkonferixxi preżunzjoni ta’ konformità mar-rekwiżiti essenzjali korrispondenti stabbiliti fil-leġiżlazzjoni tal-Unjoni dwar l-armonizzazzjoni mid-data tal-pubblikazzjoni tar-referenza ta’ tali standard f’Il-Ġurnal Uffiċjali tal-Unjoni Ewropea. Għaldaqstant, jenħtieġ li din id-Deċiżjoni tidħol fis-seħħ fil-jum tal-pubblikazzjoni tagħha,
                  
               ADOTTAT DIN ID-DEĊIŻJONI:
         
            Artikolu 1
            L-Anness I tad-Deċiżjoni ta’ Implimentazzjoni (UE) 2019/919 huwa emendat skont l-Anness ta’ din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
            Il-punt (1) tal-Anness għandu japplika mill-1 ta’ Lulju 2021.
         
         
            Magħmul fi Brussell, il-21 ta’ Jannar 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 316, 14.11.2012, p. 12.
         
            (2)  Id-Direttiva 2013/53/UE tal-Parlament Ewropew u tal-Kunsill tal-20 ta’ Novembru 2013 dwar id-dgħajjes li jintużaw għar-rikreazzjoni u l-inġenji tal-ilma personali u li tħassar id-Direttiva 94/25/KE (ĠU L 354, 28.12.2013, p. 90).
         
            (3)  Id-Deċiżjoni ta’ Implimentazzjoni tal-Kummissjoni C(2015) 8736 tal-15 ta’ Diċembru 2015 fuq talba ta’ standardizzazzjoni lill-Kumitat Ewropew għall-Istandardizzazzjoni u lill-Kumitat Ewropew għall-Istandardizzazzjoni Elettroteknika dwar id-dgħajjes illi jintużaw għar-rikreazzjoni u l-inġenji tal-ilma personali b’appoġġ għad-Direttiva 2013/53/UE tal-Parlament Ewropew u tal-Kunsill tal-20 ta’ Novembru 2013 dwar id-dgħajjes li jintużaw għar-rikreazzjoni u l-inġenji tal-ilma personali u li tħassar id-Direttiva 94/25/KE.
         
            (4)  Id-Direttiva 94/25/KE tal-Parlament Ewropew u tal-Kunsill tas-16 ta’ Ġunju 1994 dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi tal-Istati Membri li għandhom x’jaqsmu mad-dgħajjes illi jintużaw għar-rikreazzjoni (ĠU L 164, 30.6.1994, p. 15).
         
            (5)  Ir-Regolament ta’ Implimentazzjoni (UE) 2017/1 tat-3 ta’ Jannar 2017 dwar il-proċeduri ta’ identifikazzjoni tal-inġenji tal-ilma skont id-Direttiva 2013/53/UE tal-Parlament Ewropew u tal-Kunsill dwar id-dgħajjes li jintużaw għar-rikreazzjoni u l-inġenji tal-ilma personali (ĠU L 1, 4.1.2017, p. 1).
         
            (6)  Id-Deċiżjoni ta’ Implimentazzjoni tal-Kummissjoni (UE) 2019/919 tal-4 ta’ Ġunju 2019 dwar l-istandards armonizzati għall-inġenji li jintużaw għar-rikreazzjoni u għall-inġenji tal-ilma personali abbozzati b’appoġġ għad-Direttiva 2013/53/UE tal-Parlament Ewropew u tal-Kunsill (ĠU L 146, 5.6.2019, p. 106).
      
      
         
            ANNESS
            L-Anness I tad-Deċiżjoni ta’ Implimentazzjoni (UE) 2019/919 huwa emendat kif ġej:
            
                        (1)
                     
                     
                        titħassar l-entrata 18;
                     
                  
                        (2)
                     
                     
                        jiżdiedu l-entrati li ġejjin:
                        
                                    Nru
                                 
                                 
                                    Referenza tal-istandard
                                 
                              
                                    “32.
                                 
                                 
                                    EN ISO 10087:2019
                                 
                              
                                     
                                 
                                 
                                    Inġenji żgħar — Identifikazzjoni tal-inġenji żgħar — Sistema ta’ kodifikazzjoni
                                 
                              
                                    33.
                                 
                                 
                                    EN ISO 12215-5:2019
                                 
                              
                                     
                                 
                                 
                                    Inġenji żgħar — Kostruzzjoni tal-buq u dimensjonamenti, Parti 5: Pressjonijiet tad-disinn għall-inġenji b’buq wieħed, stress tad-disinn u determinazzjoni tad-dimensjonamenti.”